અમદાવાદ: શહેરના નવા વાડજ વિસ્તારમાં રહેતા ચાર મિત્રો ગઇ કાલે સ્કૂલે ગયા બાદ ઘરે પરત ન ફરતાં પરિવારજનો ચિંતામાં મુકાઇ ગયા હતા. ગત રાત્રે ચારેય મિત્રો ઘરે પરત ફરતાં પરિવારજનોએ હાશકારો અનુભવ્યો હતો. ચારેય મિત્રો સવારે સ્કૂલે જવાની જગ્યાએ ઘરેથી ૧૦૦-ર૦૦ રૂપિયા લઇને ફરવા નીકળી ગયા હતા. પૈસા ખૂટતાં તેઓ રાત્રે રિક્ષામાં અખબારનગર આવ્યા હતા. ત્યાંથી તેઓને પાડોશી રિક્ષાચાલક જોઇ જતાં પરિવારજનો ઘરે લાવ્યા હતા.